**Konkursa nolikums par studiju programmu atlasi projekta**

**Nr. 2.3.1.1.i.0/1/22/I/CFLA/003 “Augsta līmeņa digitālo prasmju apguve Latvijā augstas veiktspējas skaitļošanas tehnoloģiju jomā” vajadzībām**

1. **Vispārīgie jautājumi**
   1. Nolikums nosaka kārtību, kādā **Rīgas Tehniskajā universitātē (turpmāk tekstā – RTU)** tiek organizēts konkurss **RTU studiju programmu** **(turpmāk tekstā  – Studiju programma)** atlasei projekta Nr. 2.3.1.1.i.0/1/22/I/CFLA/003 “Augsta līmeņa digitālo prasmju apguve Latvijā augstas veiktspējas skaitļošanas tehnoloģiju jomā” **(turpmāk tekstā  – Projekts)** vajadzībām.
   2. Projekts tiek balstīts uz 2022. gada 14. jūlija Ministru kabineta noteikumiem Nr. 453 “Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.3. reformu un investīciju virziena “Digitālās prasmes” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.1.i. investīcijas “Augsta līmeņa digitālo prasmju apguves nodrošināšana” īstenošanas noteikumi”[[1]](#footnote-1).
   3. Projekta pamatmērķi ir: 1) palielināt speciālistu skaitu Latvijā ar augsta līmeņa digitālajām prasmēm (DigComp 7.–8. līmenis[[2]](#footnote-2)), kas spēj lietot augstās tehnoloģijas, lai attīstītu zināšanu un tehnoloģiju ietilpīgus jaunus produktus un pakalpojumus dažādās nozarēs; 2) radīt augstākās izglītības, zinātnes un industrijas sinerģiju, kas veicina inovācijas ar maksimālu komercializācijas un eksporta potenciālu.
   4. Konkursa mērķis ir atlasīt RTU Studiju programmas, kurās tiks integrēti un realizēti Projekta laikā izstrādātie studiju moduļi.
   5. Nolikuma kontekstā studiju modulis ir konkrētajai tematiskajai jomai atbilstošo studiju kursu apvienojums vismaz 6KP apjomā. Studiju moduli var veidot 2-3 studiju kursi ar mazāku kredītpunktu apjomu (2-3 KP), kuri ir realizēti, izmantojot kombinēto studiju (*blended learning*) metodiku. Studiju kursos ir jāparedz nozarei aktuālo digitālo rīku ieviešana un iespēju robežās arī augstas veiktspējas skaitļošanas platformas izmantošana, kura ietvers augstas veiktspējas skaitļošanas (HPC) un virtualizācijas resursus, kā arī tematiskus tīmekļa portālus datu apstrādes un vizualizācijas uzdevumu veikšanai. Moduļa ietvaros Studiju programmām ir iespēja izstrādāt jaunus studiju kursus vai pilnveidot esošus atbilstoši augšā definētajiem nosacījumiem, kā arī pieteikt tikai vienu, divus vai trīs kursus konkrētajam modulim. Projektā ir paredzēts izstrādāt studiju moduļus šādās tematiskajās jomās:
      1. Zinātniskā programmēšana (R, MATLAB, Python, u.c. valodas), un operētājsistēmas (UNIX u.c.)
      2. Datorizētā projektēšana, 3D modelēšana un dizains
      3. Datu analīze, mašīnmācīšanās, datu zinātne
      4. Paralēlā programmēšana (CUDA, MPI, OpenMP, u.c.)
      5. Modelēšana un simulācija
      6. Progresīvas skaitļošanas sistēmas un metodes (cloud, hybrid, edge, fog, grid, IoT, u.c.)
      7. Sarežģītu fizikālu sistēmu inženiermodelēšana un mehānisko, aerodinamisko, elektrodinamisko īpašību simulācija (FEM, CFD, u.c.)
      8. Mākslīgais intelekts, tostarp attēlos balstīta diagnosticēšana medicīnā
   6. Paziņojums par Studiju programmu atlases konkursu tiek publicēts RTU iekšējā portālā ORTUS.
   7. Studiju programmu piesaka atlasei tās direktors, aizpildot šī nolikuma 1. pielikumu un elektroniski parakstīto pieteikumu nosūtot uz e-pasta adresi: aldpprojekts@rtu.lv ar norādi “Dalība HPC projektā: <Studiju programmas šifrs>”.
   8. Kontaktpersona jautājumiem par Projekta ieviešanu, konkursu un tā nolikumu ir Alla Anohina-Naumeca (alla.anohina-naumeca@rtu.lv).
2. **Studiju programmu un to direktoru iesaiste projektā**
   1. Atlasītās Studiju programmas un tās direktora iesaiste Projektā tiek plānota ne vairāk kā 40 mēnešus no lēmuma pieņemšanas par Studiju programmas atlasi.
   2. Atlasītās Studiju programmas direktors iesaistās Projekta realizācijā bez atlīdzības.
   3. Atlasītās Studiju programmas direktora pienākums ir ciešā sadarbībā ar studiju moduļa un tā studiju kursu izstrādes mācībspēkiem nodrošināt studiju moduļa/kursu atbilstību Studiju programmas vajadzībām un prasībām, sekotu studiju moduļa/kursu izstrādes kvalitātei un sniegtu ieteikumus izstrādātā studiju moduļa/kursu integrācijai Studiju programmā un to pilnveidošanai.
   4. Atlasītās Studiju programmas direktora pienākums ir vismaz reizi ceturksnī piedalīties Projekta uzraudzības komisijas organizētajās sēdēs studiju moduļu un studiju kursu izstrādes progresa novērtēšanai.
3. **Pieteikumu vērtēšana un lēmumu pieņemšana**
   1. Studiju programmu pieteikumu vērtēšanu veic Projekta ietvaros izveidotā žūrijas komisija, kura sastāv no RTU un ekspertu pārstāvjiem.
   2. Komisija izskata saņemtos pieteikumus un izvērtē tos atbilstoši kvalitatīvajiem kritērijiem, kuri ir norādīti šī nolikuma 2.pielikumā.
   3. Lēmumu par Studiju programmas atlasi paziņo elektroniski Studiju programmas direktoram atbilstoši pieteikumā norādītajai kontaktinformācijai.

1. [Ministru kabineta noteikumi Nr. 453](https://likumi.lv/ta/id/334037-eiropas-savienibas-atveselosanas-un-noturibas-mehanisma-plana-2-komponentes-digitala-transformacija-23-reformu-un-investiciju-virziena-digitalas-prasmes-231r-reformas-ilgtspejigas-un-sociali-atbildigas-atbalsta-sistemas-pieauguso-izglitibai-attistiba-2311i-investicijas-augsta-limena-digitalo-prasmju-apguves-nodrosinasana-istenosanas-noteikumi) [↑](#footnote-ref-1)
2. [Digitālās kompetences ietvarstruktūra ar astoņiem apguves līmeņiem un piemēriem](http://muzizglitiba.gov.lv/sites/default/files/muzizglitiba-Digitala-kompetence.pdf) [↑](#footnote-ref-2)